Η πολυφαρμακία των ηλικιωμένων σε σχέση με την άνοια
Creators: name: Μπουτζέτη, Ευανθία Μιχαήλ
Publisher: name: Aristotle University of Thessaloniki
Year: 2025
Subjects: HλικιωμένοιΗ
Πολυφαρμακία
Ανοια
Συμμόρφωση στη λήψη φαρμάκων
Ποιότητα ζωής
Elderly
Polypharmacy
Dementia
Medication adherence
Quality of life

description: Η πολυφαρμακία στους ηλικιωμένους συνδέεται με αυξημένο κίνδυνο άνοιας, καθώς οι αλληλεπιδράσεις φαρμάκων, οι ανεπιθύμητες ενέργειες και η φαρμακευτική μη συμμόρφωση επιδεινώνουν τη γνωστική λειτουργία. Σκοπός της διατριβής ήταν να διερευνηθεί η συσχέτιση της πολυφαρμακίας των ηλικιωμένων με την άνοια (σκορ Mini Mental Test), την ποιότητα ζωής τους (EQ-5D), καθώς και τη συμμόρφωσή τους στη λήψη της φαρμακευτικής τους θεραπείας. Στο γενικό μέρος της εργασίας, διενεργήθηκε εκτενής βιβλιογραφική ανασκόπηση των βασικών όρων άνοιας, πολυφαρμακίας και συμμόρφωση της θεραπείας. Έγινε αναφορά στη διαδικασία της γήρανσης του πληθυσμού, στις μεταβολές των οργάνων του ατόμου και στα γηριατρικά σύνδρομα. Επιπλέον, έγινε μνεία στη διάγνωση, στην πρόληψη και στην αντιμετώπιση της άνοιας, στα επιδημιολογικά δεδομένα της πολυφαρμακίας, στις συνέπειές της στους ηλικιωμένους, στην αντιμετώπισή της, στους καθοριστικούς παράγοντες συμμόρφωσής της και στη σχέση της πολυφαρμακίας με την ποιότητα ζωής τους. Ενώ στο ειδικό μέρος, διεξήχθη έρευνα διαμέσου προσωπικής συνέντευξης 96 ηλικιωμένων με δομημένα ερωτηματολόγια, των οποίων τα δεδομένα κωδικοποιήθηκαν, τοποθετήθηκαν σε πίνακα και κατόπιν αναλύθηκαν. Η μελέτη επικεντρώθηκε σε μια επιδημιολογική ανάλυση των επιπέδων της πολυφαρμακίας σε ηλικιωμένους με άνοια που διέμεναν ή επισκέφθηκαν τη Μονάδα Φροντίδας Ηλικιωμένων «Αγία Φωτεινή» στη Λάρισα και το Κέντρο Ημέρας Ελληνική Εταιρεία Νόσου Alzheimer &amp; Συγγενών Διαταραχών Βόλου, οι οποίες παρέχουν υπηρεσίες ψυχικής υγείας και εξειδικευμένη φροντίδα στους ασθενείς με άνοια/Alzheimer. Τελειώνοντας, παρουσιάστηκαν τα αποτελέσματα της μελέτης, σύμφωνα με τα οποία η πολυφαρμακία στους ηλικιωμένους συνδέεται με αυξημένο κίνδυνο άνοιας και υποδεικνύουν την ανάγκη προσεκτικής διαχείρισης της φαρμακευτικής αγωγής τους, με στόχο τη διατήρηση της ποιότητας ζωής τους και την αποφυγή επιδείνωσης της γνωστικής λειτουργίας τους.
description: Polypharmacy in the elderly is associated with an increased risk of dementia, as drug interactions, adverse effects, and non-compliance with treatment exacerbate cognitive function. The purpose of this dissertation was to investigate the correlation between polypharmacy in the elderly and dementia (Mini Mental Test scores), their quality of life (EQ-5D), as well as their adherence to their prescribed medication. In the general part of the study, an extensive literature review was conducted on the fundamental terms of dementia, polypharmacy, and treatment adherence. Reference was made to the aging process of the population, the changes in an individual's organs, and geriatric syndromes. Additionally, the diagnosis, prevention, and management of dementia were discussed, along with epidemiological data on polypharmacy, its consequences on the elderly, its management, the determining factors for adherence, and the relationship between polypharmacy and their quality of life. In the specific part, research was conducted through personal interviews with 96 elderly participants using structured questionnaires. The data were coded, tabulated, and subsequently analyzed. The study focused on an epidemiological analysis of the levels of polypharmacy among elderly individuals with dementia residing in or visiting the Elder Care Unit "Agia Fotini" in Larissa and the Day Center of the Hellenic Alzheimer’s Disease &amp; Related Disorders Association in Volos, which provide mental health services and specialized care to patients with dementia/Alzheimer's. Finally, the study results were presented, indicating that polypharmacy in the elderly is associated with an increased risk of dementia and emphasizing the need for careful management of their medication to maintain their quality of life and prevent further cognitive decline.
description: Τμήμα Ιατρικής
description: Συνεργαζόμενο Τμήμα: Βιοϊατρικών Επιστημών (Διεθνές Πανεπιστήμιο Ελλάδας)